TMILL ร่วมงาน “Opportunity Day”  ฉายภาพธุรกิจไตรมาส 2
TMILL นำเสนอข้อมูลงาน “Opportunity Day” นำเสนอข้อมูลผลประกอบการไตรมาส 2/64 และงวด 6 เดือนแรกของปี 2564
TMILL นำเสนอข้อมูลงาน “Opportunity Day” นำเสนอข้อมูลผลประกอบการไตรมาส 2/64 และงวด 6 เดือนแรกของปี 2564
21 ก.ย. 2564

นางแววตา กุลโชตธาดา รองผู้อำนวยการฝ่ายการเงินและบัญชี และนางสาวสุภาพ นิ่มพลับ  ผู้จัดการฝ่ายการเงินและบัญชี  บริษัท ที เอส ฟลาวมิลล์ จํากัด (มหาชน) หรือ TMILL โรงงานโม่แป้งสาลีรายใหญ่และมีเทคโนโลยีการผลิตที่ทันสมัยที่สุดในประเทศ นำเสนอข้อมูลผลประกอบการไตรมาส 2 ปี 2564  และงวด 6 เดือนแรกของปี 2564 ผ่านช่องทางออนไลน์ ในงานบริษัทจดทะเบียนพบนักลงทุน (Opportunity Day)  โดยผลประกอบการในไตรมาส 2 ปี 2564  บริษัทฯ  มีกำไรสุทธิ 34.43 ล้านบาท เพิ่มขึ้น 10.61 ล้านบาท หรือคิดเป็น 44.6% เมื่อเทียบกับช่วงเวลาเดียวกันของปีก่อนที่มีกำไรสุทธิอยู่ที่  23.81 ล้านบาท
ขณะที่งวด 6 เดือนแรกของปี 2564 บริษัทฯ มีกำไรสุทธิอยู่ที่ระดับ  81.28 ล้านบาท เพิ่มขึ้น 14.03 ล้านบาท หรือคิดเป็น 20.9% เมื่อเทียบกับงวดเดียวกันของปีก่อนที่มีกำไรสุทธิอยู่ที่ 67.24 ล้านบาท เป็นผลจากบริษัทฯ มีรายได้จากการจำหน่ายเพิ่มขึ้นเป็น 763.82 ล้านบาท คิดเป็น 7.3%   จากงวดเดียวกันของปีก่อนที่ทำได้ 712.05 ล้านบาท
 
 
 